Ben Jipcho

Benjamin Wabura ”Ben” Jipcho (1. maaliskuuta 1943 Chepchabai, Kenian siirtomaa ja protektoraatti, Brittiläinen imperiumi – 24. heinäkuuta 2020 Eldoret) oli kenialainen estejuoksija, joka saavutti hopeaa 3 000 metrin estejuoksussa Münchenin olympialaisissa 1972 maanmiehensä Kipchoge Keinon jälkeen ja ennen Suomen Tapio KantastaIAAF Statistics Handbook, s. 258. 

Jipcho voitti 5 000 metrin juoksun ja 3 000 metrin estejuoksun Afrikan kisoissa Lagosissa 1973.IAAF Statistics Handbook, s. 278 Hänen esteaikansa 8.20,7 alitti maailmanennätyksen mutta sitä ei kuitenkaan hyväksytty viralliseksi maailmanennätykseksi.IAAF Statistics Handbook, s. 467 Jipcho voitti 5 000 metriä ja 3 000 metrin esteet myös vuoden 1974 kansainyhteisön kisoissa Christchurchissa Uudessa-Seelannissa.IAAF Statistics Handbook, s. 321 Hän paransi estejuoksun virallista maailmanennätystä kahdesti Helsingissä vuonna 1973: aika 8.19,8 syntyi 19. kesäkuuta ja 8.14,0 kahdeksan päivää myöhemmin. Méxicon olympialaisissa 1968 Jipcho sijoittui 1 500 metrillä kymmenenneksi.Olympedia

Jipcho kuoli eldoretilaisessa sairaalassa 77-vuotiaana 24. heinäkuuta 2020.

 Lähteet 



 Viitteet 

 Aiheesta muualla 


Luokka:Kenialaiset estejuoksijat
Luokka:Kenialaiset keskimatkojen juoksijat
Luokka:Kenialaiset olympiamitalistit
Luokka:Vuonna 1943 syntyneet
Luokka:Vuonna 2020 kuolleet